[bookmark: _GoBack]VENDIM
Nr.1133, datë 18.11.2009

PËR MIRATIMIN E KONTRATËS SË KONCESIONIT, TË FORMËS “BOT”, TË LIDHUR NDËRMJET MINISTRISË SË EKONOMISË, TREGTISË DHE ENERGJETIKËS DHE  BASHKIMIT TË SHOQËRIVE  “ADVISOR C. ENERGY”, SHPK, “POLISTAMP SYSTEM”, SRL, E “ENERGIA E TERRITORIO”,SRL, PËR NDËRTIMIN E HIDROCENTRALEVE “BJESHKË”, “VELESHICA 1”, “VELESHICA 2”, “VELESHICA 3”, “VELESHICA 4”, “VELESHICA 5”, “VELESHICA 6” DHE “SLLOVË”

Në mbështetje të nenit 100 të Kushtetutës dhe të neneve 21, pika 4 e 27 të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Miratimin e kontratës së koncesionit të formës “BOT” (ndërtim, operim dhe transferim), të lidhur ndërmjet Ministrisë së Ekonomisë, Tregtisë dhe Energjetikës, si autoriteti kontraktues, dhe bashkimit të përkohshëm të shoqërive “Advisor C. Energy”, sh.p.k., “Polistamp System”, SRL, dhe “Energia e Territorio”, SRL, për ndërtimin e hidrocentraleve “Bjeshkë”, “Veleshica 1”, “Veleshica 2”, “Veleshica 3”, “Veleshica 4”, “Veleshica 5”, “Veleshica 6” dhe “Sllovë”, sipas tekstit dhe anekseve, që i bashkëlidhen këtij vendimi.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

